പെരുമ്ബാമ്ബെന്ന് തെറ്റിദ്ധരിച്ച് പിടികൂടി, പക്ഷേ ചാക്കിലായവന് ചില്ലറക്കാരനായിരുന്നില്ല, വെെകിയറിഞ്ഞ് വീട്ടുകാരന് കട്ടപ്പന: ഹൈറേഞ്ചില് അപൂര്വമായി കാണപ്പെടുന്ന അണലിയെ അമ്ബലക്കവലയില് നിന്ന് പിടികൂടി. അമ്ബലക്കവല കൊല്ലക്കാട്ട് അനിലിന്റെ കൃഷിയിടത്തിലാണ് 10 വയസ് പ്രായം തോന്നിക്കുന്ന ഉഗ്രവിഷമുള്ള അണലിയെ കണ്ടത്. ഇന്നലെ രാവിലെ അനില് കൃഷിയിടത്തിലിറങ്ങിയപ്പോഴാണ് പുല്ലുകള്ക്കിടയില് പാമ്ബിനെ കണ്ടത്. പെരുമ്ബാമ്ബാണെന്ന് തെറ്റിദ്ധരിച്ച് പാമ്ബിനെ പിടികൂടി ചാക്കിലാക്കിയ ശേഷം വനപാലകരെ വിവരമറിയിച്ചു. ഇവര് സ്ഥലത്തെത്തി പാമ്ബിനെ കണ്ടപ്പോഴാണ് അണലിയാണെന്ന് തിരിച്ചറിഞ്ഞത്. പാമ്ബുപിടുത്ത വിദഗ്ദ്ധന് കട്ടപ്പന സ്വദേശി ഷുക്കൂറും സ്ഥലത്തെത്തി. ചേനത്തണ്ടന് എന്നും അറിയപ്പെടുന്ന അണലി ഹൈറേഞ്ചില് അപൂര്വമായി മാത്രമേ കാണപ്പെടാറുള്ളൂ. വനപാലകര് അണലിയെ അഞ്ചുരുളി ഉള്വനത്തില് തുറന്ന് വിട്ടു.